《益阳行台值雨》
明代·钟晓

静对沉檀几篆烟，潇湘风雨正连绵。计程蜀道尚千里，忆别皇都已半年。

圣节喜逢遥祝寿，恩光覃被仰瞻天。故人未进湖南道，聚首无因思渺然。

作者简介：广东顺德人，字景旸。举人。为梧州府学训导，主持桂林书院。正德时历南京贵州道御史，尝刷卷四川，谏帝迎生佛，请停采木，蜀人德之。嘉靖时，谪沔阳通判，官至思恩知府。卒年八十五。